
Халықтың санитариялық-
эпидемиологиялық
саламаттығы саласындағы
тергеп-тексеру жүргізу
қағидаларына 7-қосымша


Тергеп-тексеру жүргізу нәтижелері туралы ақпарат


1. Тергеп-тексеру жүргізудің негізі – 07.10.2026 ж. Еңбекшіқазақ аудандық санитариялық-эпидемиологиялық бақылау басқармасынан «сол жақ өкпенің жоғарғы бөлігінің инфильтративті туберкулезі, МТ(-), жаңа жағдай» нақтамасымен №62 шұғыл хабарлама тіркелді. 

2. Тергеп-тексеру жүргізетін бақылау және қадағалау органы - Алматы қаласының Алмалы ауданы санитариялық-эпидемиологиялық бақылау басқармасы.

3. Тартылған сарапшылар (деректерді пайдалануға келісім) - талап етілмейді.

4. Тергеп-тексеру жүргізу мерзімі - 20.10.2026 ж. бастап 23.10.2026 ж. дейін.

[bookmark: _GoBack]5. Тергеп-тексеру жүргізілген жеке және (немесе) заңды тұлғалар - «Д.А.Қонаев атындағы университеті» (OMIR INNOVATION UNIVERSITY) ЖШС.

6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты - эпидемиологиялық тергеп-тексеру барысында жауапты тұлға тарапынан қызметкерлердің міндетті медициналық қарап-тексеруден уақтылы өтуіне және жұмысқа жіберуге қолданыстағы рұқсаттарының болуына тиісті бақылау қамтамасыз етілмегені анықталды. Сонымен қатар, қызметкерлердің кеуде қуысы ағзаларына флюорографиялық тексеруден уақтылы өтпейтіні анықталды. Университеттің 253 қызметкерінің 194 адамында (76,7%) флюорографиялық тексеруден өту мерзімі өтіп кеткен. Бұл Қазақстан Республикасы Денсаулық сақтау министрінің 2021 жылғы 5 тамыздағы № ҚР ДСМ-76 бұйрығымен бекітілген Санитариялық қағидалардың 143-тармағының, Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-214/2020 бұйрығымен бекітілген Санитариялық қағидалардың 81-тармағының 17) тармақшасының, «Халық денсаулығы және денсаулық сақтау жүйесі туралы» Қазақстан Республикасы Кодексінің 86-бабы 8-тармағының, сондай-ақ Қазақстан Республикасы Денсаулық сақтау министрінің міндетін атқарушының 2020 жылғы 15 қазандағы № ҚР ДСМ-131/2020 бұйрығының және Қазақстан Республикасы Денсаулық сақтау министрінің 2020 жылғы 16 қарашадағы № ҚР ДСМ-196/2020 бұйрығының талаптарын бұзу болып табылады.

7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе) заңды тұлғалар – «Д.А.Қонаев атындағы университеті» (OMIR INNOVATION UNIVERSITY) ЖШС.

8. Қабылданған шаралар - Қазақстан Республикасының Әкімшілік құқық бұзушылық туралы кодексіне сәйкес әкімшілік жауаптылыққа тартылды.

